CELEX: 31994D0289
Language: el
Date: 1994-05-16 00:00:00
Title: 94/289/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1994 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της Νήσου του Μαυρικίου για την περίοδο από 1ης Δεκεμβρίου 1993 έως 30 Νοεμβρίου 1996

Avis juridique important

|

31994D0289

94/289/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1994 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της Νήσου του Μαυρικίου για την περίοδο από 1ης Δεκεμβρίου 1993 έως 30 Νοεμβρίου 1996  

Επίσημη Εφημερίδα αριθ. L 124 της 18/05/1994 σ. 0013 - 0013 Φινλανδική ειδική έκδοση: Κεφάλαιο 4 τόμος 6 σ. 0067  Σουηδική ειδική έκδοση: Κεφάλαιο 4 τόμος 6 σ. 0067 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1994 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπει η  συμφωνία μεταξύ της Ευρωπαϊκής Κοινότητας και της κυβέρνησης της Νήσου του Μαυρικίου για την περίοδο από 1ης Δεκεμβρίου 1993 έως 30 Νοεμβρίου 1996 (94/289/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Ένωσης,  τη συμφωνία μεταξύ της Ευρωπαϊκής Κοινότητας και της κυβέρνησης της Νήσου του Μαυρικίου σχετικά με την αλιεία στα ανοικτά του Μαυρικίου (1),  την πρόταση της Επιτροπής,  Εκτιμώντας:  ότι η Κοινότητα και ο Μαυρίκιος διεξήγαγαν διαπραγματεύσεις για να καθορίσουν τις τροποποιήσεις ή συμπληρώσεις που πρέπει να γίνουν στη συμφωνία σχετικά με την αλιεία στα ανοικτά του Μαυρικίου στο τέλος της περιόδου εφαρμογής του πρωτοκόλλου αριθ. 1- ότι, κατά το πέρας των εν λόγω διαπραγματεύσεων, μονογραφήθηκε ένα νέο πρωτόκολλο στις 26 Νοεμβρίου 1993- ότι με αυτό το πρωτόκολλο οι αλιείς της Κοινότητας διατηρούν τις αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Νήσου του Μαυρικίου για την περίοδο από την 1η Δεκεμβρίου 1993 έως τις 30 Νοεμβρίου 1996- ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το συντομότερο το εν λόγω πρωτόκολλο- ότι, για το λόγο αυτό, τα δύο μέρη μονογράφησαν συμφωνία υπό μορφή ανταλλαγής επιστολών που  προβλέπει την προσωρινή εφαρμογή του μονογραφημένου πρωτοκόλλου από την επόμενη ημέρα εκείνης κατά την οποία λήγουν τα ισχύοντα πρωτόκολλα- ότι θα πρέπει να συναφθεί η συμφωνία υπό μορφή ανταλλαγής επιστολών με την επιφύλαξη οριστικής απόφασης δυνάμει  του άρθρου 43 της συνθήκης,  ΑΠΟΦΑΣΙΖΕΙ:   Άρθρο 1  Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της  Νήσου του Μαυρικίου για την περίοδο από την 1η Δεκεμβρίου 1993 έως τις 30 Νοεμβρίου 1996 εγκρίνεται εξ ονόματος της Κοινότητας.  Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.   Άρθρο 2  Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.  Βρυξέλλες, 16 Μαΐου 1994.  Για το Συμβούλιο Ο Πρόεδρος Θ. ΠΑΓΚΑΛΟΣ  (1) ΕΕ αριθ. L 159 της 10. 6. 1989, σ. 1.